text: Finalitzen les obres de consolidació i museïtzació al Castell de Bairén
  La regidora de Patrimoni històric, artístic i cultural, Alícia Izquierdo, ha informat que les obres de consolidació i museïtzació realitzades a l'alcassaba de la fortalesa de Bairén han finalitzat
  Tags: Castell de Bairén, Gandia, Patrimoni Històric
  Alícia Izquierdo acompanyada de l'arqueòleg municipal, Joan Negre, a més del codirector de la intervenció, Pau Garcia-Borja, i els responsables de l'empresa adjudicatària, Construccions Bañuls, representats per la seua responsable Esther Boscá i el cap d'obra de la intervenció, Vicent Marí, va visitar dimecres passat aquest jaciment BIC (Bé d'Interés Cultural) per tal de conéixer en quina fase es trobaven les actuacions.
  Consolidades les estructures, s'han reomplert els espais excavats amb geotèxtils antiarrels, terra i graves de colors, que clarifiquen si es tracta d'espais coberts o descoberts, així com la seua cronologia, unes intervencions necessàries i obligatòries a totes les actuacions arqueològiques tant per millorar la comprensió dels espais per part de la gent que visita els jaciments com, sobretot, per la conservació de les antigues estructures.